b"\n_START_ARTICLE_\nPiroelectricitat\n_START_SECTION_\nHist\xc3\xb2ria\n_START_PARAGRAPH_\nEl 1824, Sir David Brewster demostr\xc3\xa0 efectes piezoel\xc3\xa8ctrics utilitzant sal de la Rochelle, decidint anomenar l'efecte piroelectricitat._NEWLINE_M\xc3\xa9s tard el fenomen va ser descobert per pur atzar quan un cristall acicular de turmalina va caure damunt de cendra calenta. En retirar el cristall, part de la cendra va quedar adherida a la punta d'aquest. En 1883, el f\xc3\xadsic Alemany August Kundt va posar en evid\xc3\xa8ncia aquesta propietat espolvorejant sobre un cristall calent de turmalina, una mescla molt fina de sofre i mini (\xc3\xb2xid roig de plom) El sofre s'electritza negativament i el mini positivament. En quedar electritzades les dues puntes del cristall, les dues subst\xc3\xa0ncies s'adherien al mateix en puntes contr\xc3\xa0ries.\n_START_SECTION_\nPrimera experi\xc3\xa8ncia: Posar en evid\xc3\xa8ncia el dipol el\xc3\xa8ctric\n_START_PARAGRAPH_\nAmb el fil es lliga la turmalina per la meitat. Cal fer-ho de manera que agafant el fil, el cristall penjat estigui completament equilibrat. Preparar el suport de tal manera que s'hi pugui penjar el fil._NEWLINE_Posar el cristall sobre la placa durant uns segons. S'ha d'anar provant el temps d'escalfament, que sigui suficient per\xc3\xb2 no massa per evitar trencar la pe\xc3\xa7a. Mitjan\xc3\xa7ant el fil, el cristall, treure'l de la placa i penjar-lo en el suport. Procurar que el cristall estigui quiet._NEWLINE_Ara hem de fregar molt suaument el pl\xc3\xa0stic amb la llana. Apropar-lo al p\xc3\xa8ndol. Ha d'atraure'l. Acostar-lo al cristall. Aquest girar\xc3\xa0 de tal maneta que el pol positiu s'orienti cap a la vareta de pl\xc3\xa0stic, carregada negativament. Tot seguit cal fregar amb for\xc3\xa7a la vareta de vidre amb la seda (costa bastant electritzar el vidre). Provar amb el p\xc3\xa8ndol i, quan ja demostri la seva c\xc3\xa0rrega, cal apropar-lo al cristall. En aquest cas \xc3\xa9s l'altre pol (el negatiu) el que s'orienta cap al vidre que \xc3\xa9s positiu._NEWLINE_Hem de tenir la precauci\xc3\xb3 de no carregar massa la vareta de pl\xc3\xa0stic. Pot atraure el fil de cot\xc3\xb3 i crear torsions que mourien el cristall d'una forma completament imprevista, fallant per aix\xc3\xb2 l'experi\xc3\xa8ncia.\n_START_SECTION_\nSegona experi\xc3\xa8ncia: Interaccions entre dipols.\n_START_PARAGRAPH_\nNecessitem dos cristalls de turmalina lligats amb el seu fil de cot\xc3\xb3. Escalfarem el dos en la placa. Penjarem un d'ells i, amb la m\xc3\xa0, agafarem l'altre (pel fil) i, estant ben quiet, l'aproparem al primer. Podrem veure la repulsi\xc3\xb3 de pols iguals i l'atracci\xc3\xb3 de pols diferents."